Gwamnatin Janar Zia Ul Haq, ta zatas da hukuncin kisa kan mahaifin Bhutto a cikin shekarar 1979, sa'anan akayi wa Bhutto ɗaurin talala na shekaru uku. A shekarar 1984, anyi wa Bhutto izinin barin Pakistan, don haka ta je tayi zaman ta a London tare da yan'uwanta su biyu. Benazir Bhutto ta koma Pakistan domin ta halarci taron jana'izar ɗan'uwanta wanda ya rasu a shekarar 1985, to sai dai gwamnatin Pakistan ta kuma kame ta bayan ta zarge ta da lefin shiga zanga-zangar nuna ƙyamar gwamnati.